《蜚遁篇》
明代·林隽胄

白日皖晚不见人，岛龟安藏龙戢鳞。有客湔衣江海垠，还来取适黄羲身。

遂使岩薄万古尘，此兴不随沧桑泯。大文既舒烂以陈，中有奇光可结邻。

白石之粲水粼粼，宛其无数流花湮。渔父棹卷恍知津，怅望江秋生江春。

犹令人者传避汉，莫往莫来谁为真。日月自此揽青磷，道心文心两逡巡。

噫嘻，道心文心两逡巡。

作者简介：林隽胄，字介文，一字时山。普宁人。铭球子。明思宗崇祯十二年（一六四四）贡生，官职方主事。清初以原官起用，不就。著有《时山集》、《西溪草堂诗集》。事见清光绪《普宁县志稿》。